'n Vroeë skildery van Somerset-Wes
900/km² (2 331/myl2)
Somerset-Wes is 'n dorp in die Suidwes-Kaap binne die munisipale gebied van die stad Kaapstad in die gebied Helderberg geleë, sowat 45 km suidoos van Kaapstad. Dit is een van die rykste en snelgroeiende dorpe in die land en die tuiste van 'n groot Duitse, Engelse, Nederlandse, sowel as oud-Namibiese bevolking, vandaar die bynaam "Sommer Suidwes". Die bevolking het na raming die afgelope sowat 15 jaar verdubbel, terwyl die sakekern van die dorp uit die hoofstraat na die omgewing van die Somerset Mall winkelkompleks verskuif het, wat nou as die sakekern van die hele Helderberg-kom (Somerset-Wes, die Strand en Gordonsbaai) dien.
Die gebied was aanvanklik opgedeel in groot plaasgebiede. Twee van die groter plase, Parelvallei (Engels: Pearl Valley) en Vergelegen het behoort aan die seuns van die destydse goewerneur van Stellenbosch, Simon van der Stel. Een van die seuns, Wilhelm, het sy pa as goewerneur opgevolg, maar het so baie van sy tyd aan die uitbouing van sy plaas en die versameling van persoonlike rykdom gewy, dat hy naderhand daarvan aangekla is dat hy van sy plig versuim. Die Van der Stel-seuns is uit die Kaap gejaag en hulle plase is opverdeel. Vandag behoort die plaas Vergelegen aan die mynbou-reus, Anglo American. Hulle het die plaashuis herstel na sy oorspronklike toestand het produseer vandag van Suid-Afrika se beste wyne. Buiten Vergelegen, is daar nog ander wingerde, plantasies, groentelande en weiding in die kom.
Plaaslike bestuur[wysig | wysig bron]
Munisipaliteit (1) — Somerset-Wes se munisipale raad het sy eerste wapen in 1935 in gebruik geneem.
Munisipaliteit (2) — 'n Nuwe wapen is in 1953 deur die College of Arms (in Londen) aan die raad verleen : In blou, 'n goue gekettingde valhek; oop 'n skildhoof, ook goud, 'n ondergaande rooi son. Die helmteken was 'n goue halwe leeu met 'n druiwetros in die voorpoot, uitkomend uit 'n rooi muurkroon. Die wapenspreuk was "Prorsum sursum". Die wapen is deur Ivan Mitford-Barberton en H. Ellis Tomlinson ontwerp. Dit is in 1994 by die Buro vir Heraldiek geregistreer.
Munisipaliteit (3) — Die Helderberg-munisipaliteit het 'n nuwe wapen in 1998 by die Buro geregistreer : In blou, op 'n golwende groen faas die boonste rand goud gefimbrieer en oor die onderste rand heen 'n golwende silwer dwarsbalk. drie goue gestingelde en geblaarde proteablomme, silwer geknop en in die skildhoof 'n goue son. Die helmteken was 'n druiwetros en 'n anker uitkomend uit 'n blou muurkroon. Die wapenspreuk was "Salus populi suprema lex".
Hoofartikel: NG gemeente Somerset-Wes.
Bekende inwoners[wysig | wysig bron]
Ontsluit van "https://af.wikipedia.org/w/index.php?title=Somerset-Wes&oldid=1412584"	Kategorie: Voorstede van KaapstadVersteekte kategorie: Koördinate op Wikidata	Navigasie-keuseskerm
DeutschEnglishEsperantoFrançaisItalianoNederlandsSesotho sa LeboaPolskiRomânăРусскийУкраїнська	Wysig skakels	Die bladsy is laas op 15 Januarie 2016 om 14:54 bygewerk.